ai4bharat/Pralekha huggingface dataset:
ఉప రాష్ట్రపతి సచివాలయం
సికింద్రాబాద్ కంటోన్మెంట్ రోడ్ల మూసివేత సమస్య విషయంలో ఉపరాష్ట్రపతి చొరవ
• రోడ్ల మూసివేత కారణంగా ప్రజలు ఎదుర్కొంటున్న సమస్యను త్వరితగతిన పరిష్కరించాలని కేంద్ర రక్షణశాఖ సహాయమంత్రికి సూచన
• వెంటనే పరిశీలించి, తెలియజేస్తామన్న మంత్రి
సికింద్రాబాద్ కంటోన్మెంట్ ప్రాంత చుట్టు పక్కల కాలనీల్లో నివసిస్తున్న వేలాది మంది ప్రజలకు ఇబ్బంది మారిన కంటోన్మెంట్ రహదారుల మూసివేత సమస్యను పరిశీలించాలని ఉపరాష్ట్రపతి శ్రీ ముప్పవరపు వెంకయ్య నాయుడు కేంద్ర రక్షణశాఖ సహాయ మంత్రి శ్రీ అజయ్ భట్ కు సూచించారు.
నూతనంగా సహాయమంత్రిగా నియమితులైన శ్రీ అజయ్ భట్, ఆదివారం నాడు ఢిల్లీలోని ఉపరాష్ట్రపతి నివాసంలో, వారిని మర్యాదపూర్వకంగా కలిశారు. ఈ సందర్భంగా సికింద్రాబాద్ కంటోన్మెంట్ సమస్యను ప్రస్తావించిన శ్రీ ముప్పవరపు వెంకయ్య నాయుడు, ఈ సమస్య కారణంగా ప్రజలు ఎదుర్కొంటున్న ఇబ్బందులను దృష్టిలో ఉంచుకుని వీలైనంత త్వరగా చర్యలు తీసుకుని, సమస్యను పరిష్కరించాలని సహాయమంత్రికి సూచించారు.
ఈ సమస్యకు సంబంధించి ఇటీవల తెలంగాణ ప్రభుత్వం కేంద్ర రక్షణమంత్రి శ్రీ రాజ్ నాథ్ సింగ్ కు రాసిన లేఖ గురించి కూడా ఈ సందర్భంగా ఉపరాష్ట్రపతి ప్రస్తావించారు.
ఈ విషయాన్ని వెంటనే పరిశీలించి, తెలియజేస్తామని శ్రీ అజయ్ భట్ ఉపరాష్ట్రపతికి తెలిపారు.
ప్రధాన మంత్రి కార్యాలయం
ఛత్తీస్గఢ్ ప్రజల కు ఆ రాష్ట్ర స్థాపన దినం నాడు శుభాకాంక్షలు తెలిపిన ప్రధాన మంత్రి
ప్రధాన మంత్రి శ్రీ నరేంద్ర మోదీ ఛత్తీస్ గఢ్ స్థాపన దినం సందర్భం లో ఆ రాష్ట్ర ప్రజల కు శుభాకాంక్షలు తెలిపారు.
ప్రధాన మంత్రి ఒక ట్వీట్ లో -
‘‘ఛత్తీస్ గఢ్ స్థాపన దినం నాడు ఆ రాష్ట్రాని కి చెందిన వారందరి కీ హృదయ పూర్వక శుభాకాంక్షలు. లోక గీతాలు, జానపద నృత్యాలు మరియు కళలు, సంస్కృతు లకు గాను విశిష్టమైనటు వంటి గుర్తింపు ను పొందిన ఈ రాష్ట్రం ప్రగతి కి సంబంధించిన కొత్త కొలమానాల ను ఏర్పరుస్తుందని నేను కోరుకుంటున్నాను’’ అని పేర్కొన్నారు.
మైనారిటీ వ్యవహారాల మంత్రిత్వ శాఖ
మైనారిటీ సామాజిక వర్గాల అభివృద్ధి పథకం
మైనారిటీలతో సహా సమాజంలోని అన్ని వర్గాల కోసం ప్రత్యేకంగా ఆర్ధికంగా వెనుకబడిన, సమాజంలోని అణగారిన వర్గాల వారికోసం నైపుణ్య వృద్ధి & వ్యవస్థాపకత మంత్రిత్వ శాఖ, జవుళి మంత్రిత్వ శాఖ, సాంస్కృతిక మంత్రిత్వ శాఖ, మహిళ & శిశు అభివృద్ధి మంత్రిత్వ శాఖ మరియు గ్రామీణాభివృద్ధి మంత్రిత్వ శాఖల ద్వారా ప్రభుత్వం ఇప్పటికే వివిధ పథకాలను అమలుచేస్తోంది.
కేంద్ర ప్రభుత్వం ప్రకటించిన మైనారిటీ సామాజికవర్గాల ఆర్ధిక-సామాజిక మరియు విద్యా సాధికారత కోసం మైనారిటీ వ్యవహారాల మంత్రిత్వ శాఖ దేశవ్యాప్తంగా ప్రత్యేకంగా వారికోసం వివిధ పథకాలను అమలుచేస్తోంది.
మంత్రిత్వ శాఖ అమలు చేస్తున్న పథకాలు / కార్యక్రమాలు ఇవి:
 విద్యా సాధికారత పథకాలు
 మెట్రిక్ కు ముందు స్కాలర్షిప్ స్కీమ్
 మెట్రిక్ అనంతర స్కాలర్షిప్ స్కీమ్
 ప్రతిభ-మరియు-ఆర్ధికస్థితిపై ఆధారపడిన స్కాలర్షిప్ స్కీమ్
 ఉపాధి మరియు ఆర్ధిక సాధికారత పథకాలు
 ప్రధాన మంత్రి వారసత్వ వృద్ధి  పథకం
 జాతీయ మైనారిటీల అభివృద్ధి మరియు ఆర్ధికసహాయ సంస్థ  ద్వారా మైనారిటీలకు స్వల్పవడ్డీ రుణాలు ఇచ్చే పథకం
 ప్రత్యేక పథకాలు
 జియో పారశీ: భారతదేశంలో పారశీల జనాభా తగ్గుదలను వెనక్కు మరలించడానికి  పథకం
 క్వామి వక్ఫ్ బోర్డు తరక్కియతి స్కీమ్  మరియు షహారి వక్ఫ్ వికాస్ యోజన 
 మౌలిక సదుపాయాల అభివృద్ధి పథకాలు
 ప్రధాన మంత్రి జన వికాస్ కార్యక్రమం 
జైన సామాజిక వర్గం వారితో సహా ఆరు ప్రకటిత మైనారిటీ సామాజికవర్గాలకు చెందిన విద్యార్థుల విద్యా సాధికారత కోసం
మంత్రిత్వశాఖ మెట్రిక్ ముందు, మెట్రిక్ అనంతర మరియు ప్రతిభ-మరియు-ఆర్ధికస్థితిపై ఆధారపడిన స్కాలర్ షిప్ పథకాలను అమలు చేస్తున్నది. ఉపకార వేతనాలు  మాత్రమే కాక జైన సామాజిక వర్గం వారితో సహా ఆరు ప్రకటిత మైనారిటీ సామాజికవర్గాలకు చెందిన విద్యార్థుల ప్రయోజనం కోసం మంత్రిత్వ శాఖ పరిధిలోని కేంద్ర ప్రభుత్వ రంగ సంస్థ  జాతీయ మైనారిటీల అభివృద్ధి మరియు ఆర్ధికసహాయ సంస్థ  విద్యా రుణాల పథకాన్ని అమలు చేస్తోంది.
గరిష్టంగా ఐదేళ్లు చదివే సాంకేతిక మరియు వృత్తివిద్యా కోర్సుల కోసం ఈ పథకం కింద వడ్డీ రాయితీ  రుణాలు ఇస్తారు.
ఇండియాలో ఐదేళ్ల కోర్సుల కోసం ఏడాదికి ₹ 4.00 లక్షల చొప్పున ₹ 20.00 లక్షల వరకు మరియు ఐదేళ్ల కోర్సుల కోసం ఏడాదికి ₹ 6.00 లక్షల చొప్పున ₹ 30.00 లక్షల వరకు విద్యా రుణాలు ఇవ్వడం జరుగుతుంది.
మైనారిటీ వ్యవహారాల మంత్రి శ్రీమతి స్మృతి జుబిన్ ఇరానీ రాజ్యసభకు ఇచ్చిన లిఖితపూర్వక సమాధానంలో
ఈ సమాచారం తెలియజేశారు.
యు పి ఎస్ సి
సీఐఎస్ఎఫ్ ఏసీ  లిమిటెడ్ శాఖపర పోటీ పరీక్ష, 2020
ఈ ఏడాది మార్చి 1వ తేదీన యూపీఎస్సీ నిర్వహించిన సీఐఎస్ఎఫ్ ఏసీ  లిమిటెడ్ శాఖపర పోటీ పరీక్ష, 2020 రాత విభాగం ఫలితాల ఆధారంగా, క్రింద ఇచ్చిన రోల్ నంబర్ల అభ్యర్థులు తదుపరి శరీరదారుఢ్య, వైద్య పరీక్షలకు అర్హత సాధించారు. దిల్లీ హైకోర్టు ఉత్తర్వులను అనుసరించి ఒక అభ్యర్థి పరీక్ష  ఫలితాన్ని ప్రకటించలేదు.
అర్హత పొందిన అభ్యర్థులకు శరీరదారుఢ్య, వైద్య పరీక్షలను ఎప్పుడు, ఎక్కడ నిర్వహిస్తారో కేంద్ర పారిశ్రామిక భద్రత దళం  తెలియజేస్తుంది. దీనికి సంబంధించి ఏ అభ్యర్థి అయినా ఎలాంటి సమాచారం అందుకోలేకపోతే వారు తక్షణం సీఐఎస్ఎఫ్ అధికారులను సంప్రదించాలి.
అభ్యర్థుల తుది ఫలితాలు ప్రకటించిన తర్వాత 30 రోజుల్లోగా, అభ్యర్థుల మార్కులు, పరీక్షకు సంబంధించిన ఇతర వివరాలను వెబ్సైట్లో ఉంచుతారు. అంటే, యూపీఎస్సీ ఇంటర్వ్యూ తర్వాత 30 రోజుల్లో యూపీఎస్సీ వెబ్సైట్లో ఈ వివరాలను ఉంచుతారు.
ఒకవేళ అభ్యర్థుల చిరునామాలో మార్పులు ఉంటే సీఐఎస్ఎఫ్ ప్రధాన కార్యాలయానికి తెలియజేయాలి. సీఐఎస్ఎఫ్ ప్రధాన కార్యాలయ చిరునామా: డీజీ, సీఐఎస్ఎఫ్, బ్లాక్ నం.13, సీజీవో కాంప్లెక్స్, లోధి రోడ్, న్యూదిల్లీ-110003.
ఫలితాల కోసం ఇక్కడ క్లిక్ చేయండి.
(Visitor Counter : 113
సాంఘిక న్యాయం, మరియు సాధికారత మంత్రిత్వ శాఖ
దివ్యాంగులు మరియు వయోవృద్ధల కోసం 'సామాజిక అధికారిత శివర్' & 'ఇంటిగ్రేటెడ్ మొబైల్ సేవల వ్యాన్'ను ప్రారంభించనున్న సామాజిక న్యాయం, సాధికారత మంత్రిత్వ శాఖ
భారత ప్రభుత్వ సామాజిక న్యాయం మరియు సాధికారత మంత్రిత్వ శాఖ ఏఐడీపీ పథకం కింద 'దివ్యాంగజన్'కి తగిన సాయం, సహాయ పరికాలను అందించేందుకు గాను 'సామాజిక అధికారిత శివర్' కార్యక్రమాన్ని చేపట్టింది. 'రాష్ట్రీయ వయోశ్రీ యోజనస  కింద వయోవృద్ధులకు సహాయాలు మరియు సహాయక పరికరాల పంపిణీ కోసం 'సామాజిక అధికార శివిర్'ను డిపార్ట్మెంట్
నిర్వహిస్తుంది. ఏఎల్ఐఎంసీఓ,ఛతర్పూర్ జిల్లా పాలనా వ్యవస్థతో కలిసి వీటిని ప్రారంభింనుంది. రేపు  మధ్యాహ్నం 12 గంటలకు మధ్యప్రదేశ్లోని ఛతర్పూర్, నెం.1లోని ప్రభుత్వ హయ్యర్ సెకండరీ స్కూల్లో వికలాంగుల సాధికారత  డిపార్ట్మెంట్ వారి సౌజన్యతో దీనిని ఏర్పాటు చేయనున్నారు. మొత్తం రూ.2.33 కోట్ల విలువైన 5286 సహాయాలు మరియు సహాయక పరికరాల
ఉచితంగా పంపిణీ చేయబడతాయి. కోవిడ్-19 మహమ్మారి దృష్ట్యా డిపార్ట్మెంట్ రూపొందించిన ఎస్ఓపీని
అనుసరిస్తూ బ్లాక్/పంచాయతీ స్థాయిలలో 1391 మంది దివ్యాంగులకు, 553 మంది సీనియర్ సిటిజన్లకు ఉచితంగా ఇవి పంపిణీ చేయబడతాయి. గౌరవనీయులైన కేంద్ర సామాజిక న్యాయం మరియు సాధికారత మంత్రి డాక్టర్ వీరేంద్ర కుమార్ ఈ కార్యక్రమానికి ముఖ్య అతిథిగా హాజరవుతారు, ఈ కార్యక్రమంలో కేంద్ర మంత్రి "ఆఫ్టర్-సేల్ సర్వీస్" అందించడానికి అలిమ్కో అభివృద్ధి చేసిన 'ఇంటిగ్రేటెడ్ మొబైల్ సర్వీస్ డెలివరీ వ్యాన్'ని కూడా ప్రారంభిస్తారు. ప్రభుత్వ ఏడీఐపీ/ఆర్వీవై పథకం కింద పంపిణీ చేయబడుతున్న ఎయిడ్స్ మరియు సహాయక పరికరాల కోసం గమ్యస్థానంలో ఉన్న ప్రదేశంలో మరమ్మత్తులు/దిద్దుబాటు/సర్దుబాటు మరియు ప్రాస్తెటిక్స్ మరియు ఆర్థోటిక్స్ పరికరాలను అమర్చడం మరియు ఎయిడ్స్ మరియు సహాయక పరికరాల వినియోగంపై అవగాహన ప్రచారాన్ని చేపట్టడం. భారతదేశంలో, దివ్యాంగులు మరియు సీనియర్ సిటిజన్లకు ఇటీవలి కాలంలో సహాయాలు మరియు సహాయక పరికరాలను వివిధ జిల్లాల్లో.పంపిణీ చేస్తున్నారు. మధ్యప్రదేశ్ స్టేట్ సివిల్ సప్లయిస్ కార్పొరేషన్ లిమిటెడ్ సంస్థ చైర్మన్ శ్రీ ప్రదుమ్న్ సింగ్ లోధి మరియు ఎమ్మెల్యే, బదమల్హేరా, మధ్యప్రదేశ్ ఈ కార్యక్రమానికి అధ్యక్షత వహిస్తారు.
అలిమ్కో సంస్థ సీఎండీ శ్రీ రాజన్ సెహగల్ మరియు ఆ సంస్థ సీనియర్ అధికారులు, జిల్లా పరిపాలన అధికారలు కూడా ఈ కార్యక్రమానికి హాజరుకానున్నారు.
మంత్రిమండలి
ఢిల్లీ మెట్రో కు చెందిన నాలుగవ దశ లోని మూడు ప్రాధాన్యతా కారిడార్ల కు సంబంధించి నిధుల తీరు విషయం లో మార్పుల కు కేంద్ర కేబినెట్ ఆమోదం
ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర కేబినెట్ సమావేశం, ఢిల్లీ మెట్రో 4 వ దశ కింద ఆమోదించిన మూడు ప్రాధాన్యతా కారిడార్లయిన 1)ఎయిరో సిటీ నుంచి తుగ్లకాబాద్, 2) ఆర్.కె. ఆశ్రమ్ నుంచి జనక్పురి  3) ముకుంద్ పుర్ నుంచి మౌజ్ పుర్ మార్గాల కు నిధులు సమకూర్చే తీరు లో మార్పున కు తన ఆమోదం తెలిపింది. ఇందుకు సంబంధించి భూమి విలువ ను గవర్నమెంట్ ఆఫ్ ఇండియా , గవర్నమెంట్ ఆఫ్ నేషనల్ కాపిటల్ టెరిటరీ ఆఫ్ ఢిల్లీ  ల మధ్య 50: 50 నిష్పత్తి లో భరించే ప్రతిపాదనల కు కేంద్ర కేబినెట్ ఆమోదం తెలిపింది. మెట్రో రైలు పాలసీ 2017 కు చేసిన సవరణల కు అనుగుణం గా ఇది ఉంది. ఇది సుప్రీం కోర్టు జారీ చేసిన 06.09.2019 నాటి ఆదేశాల కు అనుగుణం గా ఢిల్లీ కి మాత్రమే వర్తిస్తుంది.
ప్రాజెక్టు మొత్తం వ్యయం 24,948.65 కోట్ల రూపాయల విషయం లో ఎలాంటి మార్పూ లేదు. గవర్నమెంట్ ఆఫ్ ఇండియా కంట్రిబ్యూషన్ ప్రస్తుతం ఉన్న 4,154.20 కోట్ల రూపాయల నుంచి 4.643.638 కోట్ల రూపాయలకు పెరుగుతుంది. అంటే నికరంగా 498.438 కోట్ల రూపాయల పెరుగుదల. ద్వైపాక్షిక, బహుళ పక్ష ఏజెన్సీ ల నుంచి తీసుకునే విదేశీ రుణాల మొత్తాని కి సంబంధించి డిఎంఆర్సి చెల్లింపులు ప్రస్తుత 11,462.60 కోట్ల రూపాయల నుంచి 12.930.914 కోట్ల రూపాయల కు పెరుగుతాయి. దీనితో ఈ నికర పెరుగుదల 1468.314 కోట్లు అవుతుంది.
నేపథ్యం:
ఢిల్లీ మెట్రో 4వ దశకు సంబంధించిన మూడు ప్రాధాన్యతా ప్రాజెక్టుల ను భారత ప్రభుత్వం 2019 మార్చి లో ఆమోదించింది. వీటిని పూర్తి చేయడానికి నిర్దేశించిన ఖర్చు 24,948.65 కోట్ల రూపాయలు. ఇందుకు సంబంధించి నిధులు సమకూర్చే తీరు ను మెట్రో రైలు విధానం 2017 ప్రకారం నిర్ణయించారు. మినిస్ట్రీ ఆఫ్ హెచ్ యు ఎ ఆమోదిత కారిడార్ల లో పనుల కు సంబంధించి తాము ఆమోదించిన విధం గా ఖర్చు భరించే విధానం లో మార్పులు చేస్తే తప్ప పనులు ప్రారంబించరాదని డిఎంఆర్సిని, జిఎన్సిటిడి 2019 ఏప్రిల్లో కోరింది.
ఈ విషయం లో సుప్రీం కోర్టు జోక్యం తో 2019 జులైన పనులు ప్రారంభమయ్యాయి. సుప్రీంకోర్టు 06.09.2019న ఆదేశాలు జారీ చేస్తూ, మెట్రో రైలు పాలసీ 2017 లో గల ఆపరేశనల్ నష్టాలు, విదేశీ రుణ చెల్లింపులు, కరెన్సీ రేట్ల హెచ్చు తగ్గుల ఖర్చులు చెల్లించడంలో స్పెషల్ పర్పస్ వెహికల్  విఫలమైతే ప్రభుత్వం భరించాలన్న ప్రొవిజన్లను సమర్ధించింది. ఇది ఢిల్లీకి మాత్రమే వర్తించే విధంగా సుప్రీం కోర్టు ఆదేశాలు జారీ చేసింది. అలాగే, భూమి విలువ ను గవర్నమెంట్ ఆఫ్ ఇండియా, జిఎన్సిటిడిలు చెరి 50 శాతం భరించాలని ఆదేశించింది. ఇందుకు సంబంధించి మెట్రోరైలు పాలసీ 2017 లోని సంబంధితపేరాలను అందుకు తగినట్టు సవరించడం జరిగింది.
మంత్రిమండలి
850 మెగావాట్ల రత్ లే జల విద్యుత్తు పథకానికి 5281.94 కోట్ల రూపాయల పెట్టుబడి ప్రతిపాదనను ఆమోదించిన మంత్రిమండలి
జమ్ము, కశ్మీర్ కేంద్ర పాలిత ప్రాంతం లో కిశ్త్వర్ జిల్లా లో చినాబ్ నది మీద 850 మెగావాట్ సామర్ధ్యం కలిగివుండే రత్ లే జల విద్యుత్తు  పథకానికి 5281.94 కోట్ల రూపాయలతో కూడిన పెట్టుబడి ప్రతిపాదన కు ప్రధాన మంత్రి శ్రీ నరేంద్ర మోదీ అధ్యక్షత న జరిగిన కేంద్ర మంత్రివర్గ సమావేశం ఆమోదం తెలిపింది. ఈ పెట్టుబడి ని నేశనల్ హైడ్రో ఎలక్ట్రిక్ పవర్ కార్పొరేశన్ , జమ్ము & కశ్మీర్ స్టేట్ పవర్ డెవలప్మెంట్ కార్పొరేశన్ లిమిటెడ్  లు కలసి స్థాపించే ఒక కొత్త జాయింట్ వెంచర్ కంపెనీ  పెడుతుంది. జాయింట్ వెంచర్ కంపెనీ లో 51 శాతం ఎక్విటి మద్దతు ను ఎన్హెచ్పిసి, 49 శాతం ఎక్విటి వాటా ను జెకెఎస్పిడిసి సమకూర్చుతాయి.
ప్రధాన అంశాలు
రత్ లే హైడ్రో ఎలక్ట్రిక్ ప్రాజెక్టు నిర్మాణానికి గాను ఏర్పాటు చేసే జాయింట్ వెంచర్ కంపెనీ లో జెకెఎస్పిడిసి తాలూకు ఎక్విటి వాటా కై 776.44 కోట్ల రూపాయల గ్రాంటు ను భారత ప్రభుత్వం అందించడం ద్వారా కేంద్ర పాలిత జమ్ము, కశ్మీర్ కు కేంద్రం కూడా తన సమర్థన ను అందిస్తోంది. ఎన్హెచ్పిసి తన అంతర్గత వనరుల నుంచి 808.14 కోట్ల రూపాయల ఎక్విటి ని తన వంతు పెట్టుబడి గా పెడుతుంది. రత్ లే హైడ్రో ఎలక్ట్రిక్ ప్రాజెక్టు ను 60 నెలల వ్యవధి లో ప్రారంభించవలసివుంది. ఈ ప్రాజెక్టు నుంచి ఉత్పత్తి అయ్యే విద్యుత్తు గ్రిడ్ కు సమతుల్యత ను సాధించడం లో తోడ్పడుతుంది. అంతేకాక, విద్యుత్తు సరఫరా స్థితి ని కూడా ఇది మెరుగుపరుస్తుంది.
అమలు కు సంబంధించిన వ్యూహం
ఈ ప్రాజెక్టు ను స్వయంభరణ శక్తి కలిగింది గా తీర్చిదిద్దడం కోసం కేంద్ర పాలిత జమ్ము, కశ్మీర్ ప్రాంత ప్రభుత్వం ఈ ప్రాజెక్టు పనిచేయడం ప్రారంభం అయిన తరువాత జల వినియోగ రుసుము విధింపు పైన మినహాయింపు ను 10 సంవత్సరాల పాటు పొడిగిస్తుంది. అంతేకాకుండా, జిఎస్టి లో రాష్ట్రం తాలూకు వాటా ను  తిరిగి ఇస్తుంది. అలాగే, కేంద్ర పాలిత జమ్ము, కశ్మీర్ ప్రాంతానికి ఉచిత విద్యుత్తు సరఫరా ను మాఫీ చేస్తుంది కూడా. అంటే, ఈ ప్రాజెక్టు పని చేయడం ప్రారంభమైన తరువాత, కేంద్ర పాలిత జమ్ము, కశ్మీర్ ప్రాంతానికి ఉచిత విద్యుత్తు ఒకటో సంవత్సరం లో @1 శాతం గా ఉండి, ఆ తరువాత నుంచి ఒక్కో సంవత్సరానికి @1 శాతం వంతు న పెరుగుతూ 12వ సంవత్సరం లో 12 శాతానికి చేరుతుంది.
లక్ష్యాలు
ఈ ప్రాజెక్టు నిర్మాణ కార్యకలాపాలు దాదాపు 4000 మందికి ప్రత్యక్ష, పరోక్ష ఉపాధి కల్పన కు తోడ్పడనున్నాయి. కేంద్రపాలిత జమ్ము, కశ్మీర్ ప్రాంతం మొత్తం మీద సామాజికంగాను, ఆర్థికంగాను అభివృద్ధి చెందేందుకు తోడ్పాటు ను కూడా అందిస్తుంది. పైపెచ్చు, రత్ లే జల విద్యుత్తు పథకం తాలూకు 40 సంవత్సరాల జీవన కాలం లో 5289 కోట్ల రూపాయల విలువైన ఉచిత విద్యుత్తు ను అందుకోవడం తో పాటు 9581 కోట్ల రూపాయల విలువైన జల వినియోగ రుసుము ల విధింపు ద్వారా కూడా ప్రయోజనాలను కేంద్రపాలిత జమ్ము, కశ్మీర్ ప్రాంతం అందుకోనుంది.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 208.57 కోట్ల డోసులు  అందించారు
గత 24 గంటల్లో 25,90,557 డోసులు అందించారు
దేశవ్యాప్త క్రియాశీల కేసుల సంఖ్య 1,05,058
మొత్తం కేసుల్లో క్రియాశీల కేసులు 0.24%
ప్రస్తుత రికవరీ రేటు 98.57%
గత 24 గంటల్లో 15,220 మంది కోలుకున్నారు. దీంతో, కోలుకున్నవారి మొత్తం సంఖ్య 4,36,54,064 కు పెరిగింది.
గత 24 గంటల్లో 9,062 కొత్త కేసులు నమోదయ్యాయి.
రోజువారీ పాజిటివిటీ రేటు 2.49%
వారపు పాజిటివిటీ రేటు 4.38%
గత 24 గంటల్లో చేసిన 3,64,038 కొవిడ్ పరీక్షలతో కలిపి ఇప్పటివరకు 88.10 కోట్ల పరీక్షలు చేశారు.
విద్యుత్తు మంత్రిత్వ శాఖ
ఆజాదీ కా అమృత్ మహోత్సవ్ లో భాగంగా అస్సాంలో ఆర్ ఈసీ ఆధ్వర్యం లో 'బిజ్లీ ఉత్సవ్'
75 సంవత్సరాల స్వాతంత్రాన్ని పురస్కరించుకుని నిర్వహిస్తున్న ‘ఆజాదీ కా అమృత్ మహోత్సవ్'లో భాగంగా - విద్యుత్ మంత్రిత్వ శాఖ పరిధిలోని పబ్లిక్ ఇన్ ఫ్రాస్ట్రక్చర్ ఫైనాన్స్ కంపెనీ - ఆర్ ఈసి లిమిటెడ్ అస్సాం లోని కామరూప్ జిల్లా సోనాపూర్ గ్రామంలోను, పరిసర గ్రామాల్లోనూ మంగళవారం 'బిజ్లీ ఉత్సవ్' నిర్వహించింది.సోనాపూర్ గ్రామ పంచాయితీ అధ్యక్షుడు బిపుల్ డేకా, మాజీ అధ్యక్షులు కుంజోలతా డేకా, రుహిని కెఆర్ దాస్, రిటైర్డ్ ప్రిన్సిపాల్ ఉపెన్ భత్యా మొద్లైన అనేక మంది ప్రముఖులు ఈ ఉత్సవానికి హాజరయ్యారు.
విద్యుత్ ప్రయోజనాలను, మారుమూల ప్రాంతాల్లో విద్యుదీకరణ సమయంలో ఎదుర్కొంటున్న సవాళ్లను ,విద్యుత్ లభ్యతతో జీవన ప్రమాణాలు ఎలా మెరుగుపడిందీ అతిధులు, ప్రముఖులు తమ ప్రసంగాలలో వివరించారు. విద్యుత్ సౌకర్యం తమ జీవితాలను ఎలా మార్చిందనే దానిపై అనుభవాన్ని , అభిప్రాయాలను పంచుకోవడానికి గ్రామాల నుండి లబ్ధిదారులను కూడా వేదికపై ఆహ్వానించారు.
గ్రామస్థులు,పిల్లలను భాగస్వాములను చేస్తూ, వివిధ పోటీలు మరియు సాంస్కృతిక కార్యక్రమాలు కూడా జరిగాయి. విద్యుత్ ప్రయోజనాలు , దాని సంరక్షణ, స్వచ్ఛ భారత్ అభియాన్,కోవిడ్ భద్రతా నియమాలు వంటి విషయాలపై అవగాహన కల్పించేలా నుక్కడ్ నాటకాన్ని కూడా ప్రదర్శించారు.. పోటీలలో గెలుపొందిన వారికి ఎల్ ఈడీ బల్బులను బహుమతులుగా పంపిణీ చేయడంతో ఈ కార్యక్రమం ముగిసింది.
పెద్ద సంఖ్యలో ప్రజలు హాజరైనందున సామాజిక దూరం ,మాస్కులు ధరించడం వంటి అన్ని కోవిడ్ భద్రతా నియమాలు , జాగ్రత్తలు పాటించారు. అంతేకాకుండా, హాజరైన వారందరికీ మాస్కులు కూడా పంపిణీ చేశారు.
ఆర్ ఈసి లిమిటెడ్ గురించి: ఆర్ ఈసి లిమిటెడ్ అనేది దేశవ్యాప్తంగా విద్యుత్ రంగ. ఫైనాన్సింగ్ , డెవలప్ మెంట్ పై దృష్టి సారించిన నవరత్న ఎన్ బిఎఫ్ సి. 1969లో ఏర్పాటైన ఆర్.ఇ.సి లిమిటెడ్ తన కార్యకలాపాల నిర్వహణలో యాభై సంవత్సరాలకు పైగా పూర్తి చేసుకుంది. ఇది రాష్ట్ర విద్యుత్ బోర్డులు, రాష్ట్ర ప్రభుత్వాలు, కేంద్ర/రాష్ట్ర విద్యుత్ వినియోగాలు, స్వతంత్ర విద్యుత్ ఉత్పత్తిదారులు, గ్రామీణ విద్యుత్ సహకార సంస్థలు ప్రైవేట్ రంగ విద్యుత్ ఆర్థిక సహాయాన్ని అందిస్తుంది. దీని వ్యాపార కార్యకలాపాలు పూర్తి విద్యుత్ రంగ విలువ గొలుసులో ప్రాజెక్టులకు ఆర్థిక సహాయం చేస్తాయి; వివిధ రకాల ప్రాజెక్టుల్లో జనరేషన్, ట్రాన్స్ మిషన్, డిస్ట్రిబ్యూషన్ ,పునరుత్పాదక విద్యుత్ సెగ్మెంట్ లు ఉన్నాయి.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
కోవిడ్ నేపథ్యంలో రోగనిరోధకత కోసం ప్రపంచమంతా యోగా, ఆయుర్వేదం, నేచురోపతి వైపు చూసింది: డాక్టర్ జితేంద్ర సింగ్
కోవిడ్ వలన ప్రపంచమంతా యోగా, ఆయుర్వేదణ్, నేచరోపతి వైపు దృష్టి సారించి, రోగనిరోధకశక్తి పెంచుకోవాలన్న ఆలోచనతో సాగిందని ఈశాన్య ప్రాంత అభివృద్ధి, ప్రధాని కార్యాలయం, ప్రజా ఫిర్యాదులు, పెన్షన్లు, అణువిద్యుత్, అంతరిక్ష శాఖల కేంద్ర సహాయ మంత్రి  డాక్టర్ జితేంద్ర సింగ్ అన్నారు. ఆ విధంగా వారు ఆరోగ్యకరమైన జీవన విధానం కోసం ప్రయత్నించామన్నారు. అసోచామ్ సంస్థ ఏర్పాటు చేసిన గ్లోబల్ ఆయుష్ మేలా లో ఆయన ప్రారంభోపన్యాసం చేశారు. గడిచిన 4-5 నెలల్లో పాశ్చాత్య దేశాలు భారత్ లో పాటించే అత్యుత్తమ విధానాలలో ఒకటైన ప్రత్యామ్నాయ వైద్యం కోసం చూశాయన్నారు.
సరికొత్త భారత్ లో వైద్యరంగం ఆత్మనిర్భర్ కావటంతోబాటు ప్రపంచదేశాలకు కూడా సంప్రధాయ వైద్య విధానం ద్వారా రోగనిరోధకత పెంచే ఔషధాలను అందించగలుగుతుందన్నారు. సమీకృత వైద్య విధానపు అవసరాన్ని కోవిడ్ మరోమారు నొక్కి చెప్పిందన్నారు. దీన్ని ప్రపంచ ఆరోగ్య సంస్థతో సహా అన్ని వైద్య విధానాలలో భాగం చేయాల్సిన అవసరముందని అభిప్రాయపడ్డారు.
భారత ప్రధానిగా నరేంద్ర మోదీ బాధ్యతలు చేపట్టినప్పటినుంచీ స్వదేశీ వైద్య విధానాన్ని కీలకం చేశారని డాక్టర్ జితేంద్ర సింగ్ గుర్తు చేశారు. యావత్ ప్రపంచం అంతర్జాతీయ యోగా దినోత్సవం పాటించేలా ఐక్యరాజ్యసమితిలో ఏకగ్రీవ తీర్మానం చేయించిన ఘనత ఆయనదేనన్నారు. దీనివల్లనే యోగా ప్రపంచమంతటా ఇంటింటికీ చేరిందని వ్యాఖ్యానించారు. స్వదేశీ వైద్య విధానానికి ప్రాధాన్యాన్ని గుర్తించటం వల్లనే ప్రధాని ప్రత్యేకంగా ఆయుష్ మంత్రిత్వ శాఖను ఏర్పాటు చేశారన్నారు.
హిమాలయాలు, ఏశాన్య ప్రాంత రాష్టాలు సుసంపన్నమైన మూలికలకు ఆలవాలమని మంత్రి డాక్టర్ జితేంద్ర సింగ్ గుర్తుచేశారు. అందరూ ఈ అవకాశాన్ని వాడుకుంటూ, అంతర్జాతీయ స్థాయిలో మూలికా ఔషధాలను ప్రోత్సహించటానికి కృషి చేయాలని మంత్రి పిలుపునిచ్చారు. పరిశ్రమల యాజమాన్య సంస్థ అయిన అసీసియేటెడ్ చాంబర్ ఆఫ్ కామర్స్ అండ్ ఇండస్ట్రీ ఆఫ్ ఇండియా అధ్యక్షుడు డాక్టర్ నిరంజన్ హీరనందానిని, కార్యదర్శి దీపక్ సూద్ ను ఈ అంతర్జాతీయ ఆయుష్ మేలా ఏర్పాటు చేసినందుకు మంత్రి అభినందించారు. ఈ కరోనా సమయంలో దీన్ని వర్చువల్ పద్ధతిలో నిజమైన అంతర్జాతీయ వేదికగా మలచాలని సూచించారు.
ఆయుష్ మంత్రిత్వశాఖ కార్యదర్శి శ్రీ రాజేశ్ కొటెచా మాట్లాడుతూ, ఆత్మనిర్భర్ భారత్ కింద ప్రభుత్వం రూ. 4 వేల కోట్ల వ్యయంతో 10 లక్షల హెక్టార్లలో ఔషధ మొక్కలు పెంచాలన్న ప్రతిపాదనను తీవ్రంగా పరిశీలిస్తున్నదని చెప్పారు.
ఆయుర్వేదాన్ని అంతర్జాతీయ స్థాయిలో ప్రోత్సహించేందుకు తమ పతంజలి సంస్థ తీవ్రంగా ప్రయత్నిస్తున్నదని ఆచార్య బాలకృష్ణ చెప్పారు. ఇందుకు సంబంధించినవారంతా సహకరించాలని కూడా ఈ సందర్భంగా విజ్ఞప్తి చేశారు. డాక్టర్ జితేంద్ర సింగ్ ఈ సందర్భంగా అసోచామ్-నాబార్డ్ ఔషధ మొక్కలమీద రూపొందించిన సమాచార నివేదికను ఆవిష్కరించారు. గుజరాత్ లో యూసఫ్ షేక్ కు చెందిన కుద్రతి ఆయుర్వేద తయారీ విభాగాన్ని వర్చువల్ గా ప్రారంభించారు.
బెంగళూరుకు చెందిన యోగా థెరపిస్ట్, విద్యావేత్త, రచయిత, స్వామి వివేకానంద యోగ అనుసంధాన సంస్థాన  అనే డీమ్డ్ యూనివర్సిటీ వ్యవస్థాపక వైస్ చాన్సలర్ అయిన పద్మశ్రీ హెచ్ ఆర్ నాగేంద్ర, సమి-సబెన గ్రూప్ వ్యవస్థాపక చైర్మన్ డాక్టర్ ముహమ్మద్ మజీద్, పలువురు పారిశ్రామికవేత్తలు, వివిధ దేశాల ప్రతినిధులు ఈ కార్యక్రమం జరిగిన వెబినార్ లో పాల్గొన్నారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్-19 తాజా సమాచారం
- దేశవ్యాప్త వ్యాక్సినేషన్ డ్రైవ్ కింద ఇప్పటివరకు 88.34 కోట్ల మందికి కోవిడ్ టీకాలు వేయడం జరిగింది.
- గడిచిన 24 గంటల్లో 23,529 కొత్త కేసులు నమోదు అయ్యాయి.
- యాక్టివ్ కేసులు మొత్తం కేసులలో 1% కంటే దిగువకు చేరుకున్నాయి, ప్రస్తుతం ఈ మొత్తం 0.82 శాతానికి చేరింది; మార్చి 2020 తర్వాత ఇదే అత్యల్పం.
- భారత దేశంలో యాక్టివ్ కేస్లోడ్ 2,77,020; 195 రోజుల్లో ఇదే అతి తక్కువ.
- రికవరీ రేటు ప్రస్తుతం 97.85% వద్ద ఉంది; మార్చి 2020 తర్వాత ఇదే అత్యధికం.
- గత 24 గంటల్లో నమోదైన 28,718 రికవరీలు మొత్తం రికవరీల సంఖ్యను 3,30,14,898కు పెంచింది.
- వారం వారీగా పాజిటివిటీ రేటు  గత 97 రోజులకు 3% కంటే తక్కువగా ఉంది
- రోజువారి పాజిటివిటీ రేటు  గత 31 రోజులకు 3% కంటే తక్కువగా ఉంది.
- ఇప్పటివరకు మొత్తం 56.89 కోట్ల పరీక్షలు నిర్వహించారు.
ప్రధాన మంత్రి కార్యాలయం
ఇడుక్కి లోని రాజమాలై లో కొండచరియలు విరిగిపడ్డ కారణం గా ప్రాణనష్టం వాటిల్లడం పట్ల దు:ఖాన్ని వ్యక్తం చేసిన ప్రధాన మంత్రి; బాధితుల కు అనుగ్రహపూర్వక చెల్లింపు ను ప్రకటించిన ప్రధాన మంత్రి
ఇడుక్కి లోని రాజమాలై లో కొండచరియలు విరిగిపడటం తో ప్రాణనష్టం వాటిల్లడం పట్ల ప్రధాన మంత్రి శ్రీ నరేంద్ర మోదీ దు:ఖాన్ని వ్యక్తంచేశారు. ‘‘ఇడుక్కి లోని రాజమాలై లో ఒక కొండచరియ విరిగిపడ్డ కారణం గా ప్రాణనష్టం వాటిల్లడం బాధపెట్టింది. ఈ దు:ఖ ఘడియలో, నేను ఆప్తుల ను కోల్పోయిన వారి యొక్క శోకం లో పాలుపంచుకొంటున్నాను. క్షతగాత్రులు శీఘ్రం గా కోలుకొందురుగాక. పాలనయంత్రాంగం మరియు ఎన్ డిఆర్ఎఫ్ ఘటన స్థలం లో అవసరమైన విధుల ను నిర్వర్తిస్తూ, బాధితుల కు సహాయాన్ని అందిస్తున్నాయి’’ అని ఒక ట్వీట్ లో ప్రధాన మంత్రి పేర్కొన్నారు.
కొండచరియలు విరిగిపడ్డ కారణం గా ప్రాణాల ను కోల్పోయిన వారి యొక్క దగ్గరి సంబంధికుల కు పిఎమ్ఎన్ఆర్ఎఫ్ నుండి తలా 2 లక్షల రూపాయల వంతున మరియు గాయపడ్డ వారికి 50,000 రూపాయల వంతున అనుగ్రహపూర్వక చెల్లింపు సంగతి ని కూడా ప్రధాన మంత్రి ప్రకటించారు.
సూక్ష్మ, లఘు, మధ్య తరహా సంస్థల మంత్రిత్వ శాఖష్
పునరావృత వినియోగానికి 25 ఔషధాలు/ఔషధ ప్రయోగాలను గుర్తించిన సిఎస్ఐఆర్
ఫావిపిరవిర్ వైరల్ ఆర్ఎన్ఏ పాలిమరేస్ యొక్క విస్తృత స్పెక్ట్రం నిరోధకం అత్యంత ఆశాజనక .ఔషధాలలో ఒకటిగా వెలువడింది
హైదరాబాద్ కేంద్రంగా ఉన్న సిఎస్ఐఆర్-ఐఐసిటి, ఫావిపిరవీర్ కోసం అనుకూలమైన, తక్కువ ఖర్చుతో కూడిన సింథటిక్ ప్రక్రియను అభివృద్ధి చేస్తుంది
కోవిడ్-19 మహమ్మారికి వ్యతిరేకంగా సిఎస్ఐఆర్ బహుళ రంగాలలో నేతృత్వం వహిస్తుంది, పునరావృత వినియోగ ఔషధాలకు అధిక ప్రాధాన్యత ఇవ్వడంతో, దాదాపు ఒక దశాబ్దం వరకు అభివృద్ధికి అవసరమయ్యే కొత్త ఔషధాలకు విరుద్ధంగా వాటిని త్వరగా చికిత్స కోసం వినియోగించవచ్చు. కోవిడ్-19 తుదముట్టించేందుకు సామర్థ్యాన్ని పెంపొందించడానికి ప్రపంచవ్యాప్తంగా అనేక మందులను కరోనావైరస్ రోగులపై క్లినికల్ ట్రైల్స్ చేస్తున్నారు.
భారతదేశంలో కరోనావైరస్ రోగులకు మందులు అందించే దిశగా, పునర్వినియోగానికి ఎంతవరకు ఆస్కారం ఉంటాయో ప్రయోగించడానికి సిఎస్ఐఆర్ మొదటి 25 ఔషధాలను గుర్తించింది. ఈ 25 ఔషధాలలో ఫావిపిరవిర్ వైరల్ ఆర్ఎన్ఏ పాలిమరేస్ విస్తృత స్పెక్ట్రం నిరోధకం, అత్యంత ఆశాజనక ఔషధాలలో ఒకటిగా వెలువడింది. ఫావిపిరవిర్ను ఫుజిఫిల్మ్ తోయామా కెమికల్ లిమిటెడ్ అభివృద్ధి చేసింది. ఇది సాధారణ ఇన్ఫ్లుఎంజాకు ఆమోదం పొందిన చికిత్స. రష్యా, చైనా, జపాన్లలో విక్రయించబడుతుంది.
హైదరాబాద్ కేంద్రంగా పనిచేస్తున్న సిఎస్ఐఆర్-ఐఐసిటి, ఫావిపిరవీర్ కోసం అనుకూలమైన, తక్కువ ఖర్చుతో కూడిన సింథటిక్ ప్రక్రియను అభివృద్ధి చేసింది. పరిశ్రమతో కలిసి పనిచేసే దిశగా, సిఎస్ఐఆర్-ఐఐసిటి మొత్తం ప్రక్రియను, ఫావిపిరవిర్ ఫార్మా గ్రేడ్ ఏపిఐ గణనీయమైన పరిమాణాలను ప్రముఖ ఔషధ సంస్థ సిప్లాకు బదిలీ చేసింది. భారతదేశంలో కోవిడ్ -19 కు వ్యతిరేకంగా ఈ ఔషధాన్ని ప్రయోగించే ముందు సిప్లా పరీక్షలు నిర్వహించనుంది. భారతదేశంలో ప్రారంభించబోయే ఫావిపిరవీర్కు అనుమతి కోసం సిప్లా, రెగ్యులేటరీ అథారిటీ డిసిజిఐని సంప్రదించింది. ఫావిపిరవిర్ ఒక సాధారణ ఔషధం, ఇది ఇప్పటికే ఇన్ఫ్లుఎంజా చికిత్స కోసం ఉపయోగించబడుతోంది. చైనా, జపాన్, ఇటలీ వంటి అనేక దేశాలలో కోవిడ్ -19 పై క్లినికల్ ట్రయల్స్ లో ఉంది. ఐసిఎంఆర్ ఆధ్వర్యంలో, సిప్లెన్జాగా ఉత్పత్తిని మార్కెటింగ్ చేయడానికి ముందు సిప్లా తగిన పరిమితపరీక్షను నిర్వహిస్తుంది.
సిఎస్ఐఆర్, సిప్లా భారతదేశంలో, ప్రపంచవ్యాప్తంగా సరసమైన ధరలకు ఔషధాలు అందించే లక్ష్యంగా కలిసి పనిచేసిన సుదీర్ఘ చరిత్రను కలిగి ఉన్నాయి. హెచ్ఐవి జనరిక్ ఔషధాల కోసం అనేక సాంకేతిక పరిజ్ఞానాలు సిఎస్ఐఆర్ ల్యాబ్లలో నిర్ధారితమయ్యాయి. ప్రపంచవ్యాప్తంగా హెచ్ఐవి రోగులకు సరసమైన చికిత్సను అందించడంలో సిప్లా విజయవంతమైంది, ఇది మిలియన్ల మంది ప్రాణాలను కాపాడటానికి దారితీసింది. అలాగే ఫావిర్పిరవీర్ కోసం కూడా తాము కృషి చేస్తామని వారు ప్రభుత్వానికి హామీ ఇచ్చారు.
#CSIRFightsCovid19
ప్రధాన మంత్రి కార్యాలయం
యునైటెడ్ స్టేట్స్ ఆఫ్ అమెరికా అధ్యక్షుడు మాన్య శ్రీ జోసెఫ్ ఆర్. బైడెన్ తో టెలిఫోన్ ద్వారా మాట్లాడిన ప్రధాన మంత్రి శ్రీ నరేంద్ర మోదీ
యునైటెడ్ స్టేట్స్ ఆఫ్ అమెరికా అధ్యక్షుడు మాన్య శ్రీ జోసెఫ్ ఆర్. బైడెన్ తో ప్రధాన మంత్రి శ్రీ నరేంద్ర మోదీ సోమవారం నాడు టెలిఫోన్ ద్వారా మాట్లాడారు.
అధ్యక్షుడు శ్రీ బైడెన్ కు ప్రధాన మంత్రి ఆత్మీయ శుభాకాంక్షలు తెలిపారు. శ్రీ బైడెన్ పదవీ కాలం చక్కగా సాగాలని కోరుకొంటూ, భారతదేశం-యుఎస్ వ్యూహాత్మక భాగస్వామ్యాన్ని మరింత ఉన్నత స్థాయి కి తీసుకు పోవడానికి ఆయన తో సన్నిహితంగా పని చేయాలని వుందని ప్రధాన మంత్రి అన్నారు.
నేత లు ప్రాంతీయ పరిణామాల ను గురించి, విస్తృత భౌగోళిక రాజకీయాల నేపథ్యం లో సుదీర్ఘం గా చర్చించారు. భారతదేశం-యుఎస్ భాగస్వామ్యం ఉమ్మడి ప్రజాస్వామిక విలువ లు, ఉమ్మడి వ్యూహాత్మక హితాల పునాది మీద దృఢం గా నిలచివున్న సంగతి ని వారు గమనించారు. నియమావళి ని శిరసావహించే అంతర్జాతీయ వ్యవస్థ, స్వేచ్ఛాయుతమైన, అరమరికల కు తావు ఉండనటువంటి, అన్ని వర్గాల కు ప్రయోజనకరంగా నిలచే ఇండో-పసిఫిక్ ప్రాంత పరిరక్షణ కు పూచీపడడం కోసం సమానమైన ఆలోచనలు కలిగివుండే దేశాల తో కలసి కృషి చేసేందుకు ప్రాముఖ్యాన్ని ఇవ్వవలసివుందని వారు పునరుద్ఘాటించారు.
ప్రపంచ జలవాయు పరివర్తన రువ్వుతున్న సవాలు కు కలిసికట్టుగా పరిష్కారాన్ని కనుగొనవలసిన అవసరం ఎంతయినా ఉందని ప్రధాన మంత్రి, అధ్యక్షుడు శ్రీ బైడెన్ లు సమ్మతించారు. పారిస్ ఒప్పందాని కి మరొక సారి వచనబద్ధత ను వ్యక్తం చేస్తూ అధ్యక్షుడు శ్రీ బైడెన్ తీసుకొన్న నిర్ణయాన్ని ప్రధాన మంత్రి స్వాగతించారు. నవీకరణ యోగ్య శక్తి రంగం లో భారతదేశం నిర్దేశించుకొన్న మహత్వాకాంక్షలతో కూడినటువంటి లక్ష్యాలను గురించి ప్రధాన మంత్రి ఈ సందర్భం లో ప్రముఖంగా ప్రకటించారు. ఈ సంవత్సరం ఏప్రిల్ లో ‘క్లయిమేట్ లీడర్స్ సమిట్’ ను నిర్వహించడానికి అధ్యక్షుడు శ్రీ బైడెన్ తీసుకొన్న చొరవ ను ప్రధాన మంత్రి స్వాగతిస్తూ, ఆ శిఖర సమ్మేళనం లో పాలుపంచుకోవడానికి తాను ఎదురు చూస్తున్నానన్నారు.
డాక్టర్ జిల్ బైడెన్ తో కలసి అధ్యక్షుడు శ్రీ బైడెన్ వీలైనంత త్వరలో భారతదేశాన్ని సందర్శించవలసిందంటూ ప్రధాన మంత్రి ఈ సందర్భం లో ఆహ్వానం పలికారు.